Þessi er ennþá í fullum rekstri og heitir í dag Ágúst GK 95 frá Grindavík og er sérbúinn sem línuveiðiskip . Upphaflega smíðaður í Mandal , Noregi 1976 , síðan lengdur , yfirbyggður og breytt . Á þessum tíma hefur hann aðeins borið fjórar skráningar og þær eru : Gullberg VE 292 , Gullfaxi VE 192 , Gullfaxi KE 292 og Ágúst GK 95 Þegar óveðrið skall á nú fyrir helgi var þessi bátur sem og fleiri í góðu fiskiríki , en sökum óveðursins fór hann í var inn á Stakksfjörð og var þar í rúman sólarhring , en á föstudagsmorgun var létt á bátnum með því að landa hluta aflans í Njarðvíkurhöfn og tók ég þá þessar myndir , svo og af því er hann sigldi aftur út til veiða . Rauða innsiglingarbaujan við innsiglinguna í Grindavíkurhöfn hvarf í briminu nú í vikunni . Hún er rauður sívalningur , 6 metra langur og 30 sm í þvermál og með rauðu ljósi efst . Hafnarstarfsmenn hafa leitað í fjöru en ekki fundið . Ef einhver rekst á baujuna er sá hinn sami vinsamlegast beðinn að hafa samband við hafnarverði . Þetta er í fjórða skipti sem baujan týnist en hún hefur ávallt fundist fram að þessu . Eini sinni fannst hún austur við Krýsuvíkurberg . Mikil og góð myndasyrpa birtist hér á síðunni af þessum báti , þar sem sólin hjálpaði til með skemmtilega lýsingu . Sú birting verður á miðnætti annað kvöld , þ.e. ekki í kvöld á miðnætti heldur kvöldið þar á eftir , en á miðnætti í nótt birtist myndasyrpa af báti með heimahöfn á Húsavík .